वन रैंक वन पेंशन पर रिटायर बीएसएफ जवान एकजुट
डीबी स्टार इंदौर
सेना में वन रैंक वन पेंशन का लाभ मिलने के बाद बीएसएफ में भी इस मांग ने जोर पकड़ लिया है।
27 दिसंबर को एयरपोर्ट रोड पर बीएसएफ के एससीटी कैंपस में बीएसएफ के करीब 300 रिटार्यड कर्मचारी परिवार सहित सेना के समान अधिकारों की मांग को लेकर एकत्रित हुए। जल्द ही कर्मचारियों का दल केंद्र के समक्ष अपनी मांगें रखेगा। बीएसएफ में वन रैंक वन पेंशन की मांग उठने की खबर डीबी स्टार ने 23 अक्टूबर को प्रकाशित की थी। बीएसएफ एससीटी के डीआईजी ए. के. यादव के मुख्य आतिथ्य में रिटायर्ड आईजी और एसोसिएशन के संरक्षक जियाउल्लाह, अध्यक्ष अजय जैन, सचिव आर. के. अग्रवाल और रिटायर्ड डीआईजी आर. एस. राठौर सहित इंदौर संभाग के 300 से अधिक रिटायर्ड सैनिकों ने वन रैंक वन पेंशन की आवाज बुलंद की है।
bho_Deva hne_Deva hin_Deva hin_Deva